Podaci Eurobarometra to potvrđuju, a protifitirati će one političke stranke koje to prepoznaju; dileri mizantropije i nihilizma gube tlo pod nogama

Krajem prošle godine sam objavio tekst u JL (naslov je urednički) MANIFEST NENADA BAKIĆA Hrvati, dosta je krize! Imamo rast BDP-a, uopće nam nije tako loše. Još samo da nemamo taj depresivni mentalitet!

Tada još nije bio objavljen zadnji redovni Eurobarometar, na koji sam ovih dana naletio.

Evo nekih jako zanimljivih rezultata iz njega.

1. Kao prvo, Hrvati su jako optimistični oko budućnosti EU, među najoptimističnijima u EU:

(klik za veće)

Dapače, čak su malo i preoptimistični jer nekako prejako misle da je njihov glas važan 🙂





2. Vratit ćemo se još kasnije ne ovo. Pogledajmo u međuvremenu iduće. Hrvati misle da je vrhunac krize prijeđen, i to u velikom broju, i to su među najpozitivnijima u EU u tome (kriza se za Hrvate, objektivno, a i prema rezultatima Eurobaromtra ogleda najviše u tržištu rada). Mizantropi, umrite! Ostali: obećajte ljudima bolji život!

Evo i detaljnije:

Hrvati misle da je stanje gospodarstva jako loše, ali se već od proljeća 2015. do jeseni 2015. jako povećao broj onih koji misle da je dobro. Gospodarski rast se osjeća …

3. Sad dolazimo do nečeg jako zanimljivog! Hrvati najviše u EU misle da je jedan od dva najveća problema velik državni dug!

Jasno, ovo je velika pohvala za Lipu (i poticaj za njen kvalitetan rad!) i druge koji zdravorazumski upozoravaju, i velika pljuska svim trash-kejnezijancima (manipulatora kvazi-kejnezijanskim forama). Naime, hrvatski NAROD u postotku najvećem u EU, prepoznaje državni dug kao jedan od najvećih problema. Ispred njega su (razumljivo) samo nezaposlenost i gospodarska situacija. Hrvatski NAROD to vidi kao daleko veći problem od kriminala, terorizma, mirovina, poreza, okoliša … pa čak i troškova života.

A evo zašto je potrebno pohvaliti LIPU. Naime, državni dug je i dvije godine ranije bio jako velik, uz vrlo negativan trend, ali je tada samo 18% Hrvata smatralo da je to jedan od 2 najveća problema (čak 25% je smatralo da je kriminal), što je bilo samo 4% više od prosjeka EU. Sada je 26, spram 10 u EU.

Što sam mislio pod ‘trash-kejnezijancima’. Slično kao trash-marksisti koji su ‘marksisti’ po tome što trtljaju u terminima parola iz Komunističkog manifesta koje su čuli iz treće ruke (neki od njih se čak predstavljaju kao ‘socijaldemokrati’). Naime, neki naši zagovarači državne potrošnje svoje interese maskiraju pod navodni ‘Keynesov’ pristup iako to s njim nema veze. U najjednostavnijem obliku te doktrine bi se radilo o tome da država ima suficit pri rastu, a troši (deficit) kad se želi potaknuti rast. NE radi se o tome da se troši UVIJEK i bez smisla i tako gomila javni i vanjski dug! Nažalost, naši mediji još nisu počeli ismijavati trash-kejnezijance, nego im da ju prostor kao da govore nešto ozbiljno?

4. Vratimo se na početak.

Većina Hrvata bi euro:

a EU u cjelini ima puno pozitivniji image za Hrvate nego što je europski projek: